පොලිසිය චාරුකීගේ අනතුර ගැන ඒ වන විටත් පරීක්ෂණ ආරම්භ කර තිබූ අතර අනතුරට පාදක වූ මෝටර් රථයේ රියැදුරු අත්අඩංගුවට ගනු ලැබිණ. රියැදුරුගේ කට උත්තරය අනුව අනතුරට පත් දියණිය ඉතාමත්ම වේගයෙන් පාරට දුවගෙන විත් ඇති අතර වාහනය සෙමින් පැමිණියත් ඇයගේ ගැටීම වළක්වා ගැනීමට නොහැකි වී ඇත. ඒ ඇය ක්ෂණයෙන් හා වේගයෙක් පාරට පැන ඇති නිසා ය. රියැදුරුගේ කට උත්තරය හා ඇගේ තුවාල අනුව මෙය රිය අනතුරක් ම බව තහවුරු කරගැනීම අපහසු නැත. එහෙත් ඇය මෙතරම් වේගයෙන් පාරට දිව්වේ ඇයි? ඇය කිසිවෙකුට බයේ දිව්වා ද? නැත්නම් තමන් පසුපස පන්නන අයෙකුගෙන් බේරීමට දිව්වා ද? රුචිරගේ මරණය සිදුව ඇති ආකාරය අනුව පොලිසියට එවැනි ප්‍රශ්න රැසක් මතු විය. එහෙත් කිසිවෙකු නිවසට ඇතුළු වූ බවට වෙනත් කිසිම සාක්ෂියක් හමුවූයේ නැත. නිවසේ කිසිවක් ඇද දමා තිබුණේ ද නැත. රුචිර වැටී සිටි ස්ථානයට ආසන්නයෙන් ලේ තැවරුණ පිහියක් වැටී තිබිණ. ඒ ආසන්නයේ තැනින් තැන කිසිවෙකුගේ පාදයට පෑගී එහෙ මෙහේ යද්දි තැවරුණා යැයි සැක කළ හැකි ලේ පැල්ලම් දක්නට ලැබුණ අතර නාන කාමරයේ ද ලේ පැල්ලම් විය.
රුචිර වැටී සිටි ස්ථානයේ තිබුණේ කුමක්ද?
ලේ තැවරුණ පිහියක්